CELEX: 62020TN0069
Language: el
Date: 2020-02-04 00:00:00
Title: Υπόθεση T-69/20: Προσφυγή της 4ης Φεβρουαρίου 2020 — Tele Columbus κατά Επιτροπής

23.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/45
            
         
      Προσφυγή της 4ης Φεβρουαρίου 2020 — Tele Columbus κατά Επιτροπής
      (Υπόθεση T-69/20)
      (2020/C 95/55)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Tele Columbus AG (Βερολίνο, Γερμανία) (εκπρόσωποι: C. Wagner και J. Hackl, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής C(2019) 5187 της 18ης Ιουλίου 2019 (M.8864 — VODAFONE/CERTAIN LIBERTY GLOBAL ASSETS),
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τους ακόλουθους λόγους ακυρώσεως.
      
                  1.
               
               
                  Πρώτος λόγος ακυρώσεως: Πρόδηλο σφάλμα εκτιμήσεως και διαδικαστική πλημμέλεια κατά την εξέταση της σημαντικής παρακώλυσης του αποτελεσματικού ανταγωνισμού μέσω οριζοντίων, μη συντονισμένων αποτελεσμάτων στη γερμανική «αγορά για την παροχή υπηρεσιών μετάδοσης σήματος καλωδιακής τηλεόρασης σε νοικοκυριά συγκροτημάτων κατοικιών (πελάτες συγκροτημάτων κατοικιών)».
               
            
                  2.
               
               
                  Δεύτερος λόγος ακυρώσεως: Πρόδηλο σφάλμα εκτιμήσεως κατά την εξέταση της σημαντικής παρακώλυσης του αποτελεσματικού ανταγωνισμού μέσω οριζοντίων, μη συντονισμένων αποτελεσμάτων στη γερμανική «αγορά για την παροχή υπηρεσιών μετάδοσης σήματος καλωδιακής τηλεόρασης σε νοικοκυριά μεμονωμένων κατοικιών (πελάτες μεμονωμένων κατοικιών)».
               
            
                  3.
               
               
                  Τρίτος λόγος ακυρώσεως: Πρόδηλο σφάλμα εκτιμήσεως και διαδικαστική πλημμέλεια κατά την εξέταση της σημαντικής παρακώλυσης του αποτελεσματικού ανταγωνισμού μέσω καθέτων, μη συντονισμένων αποτελεσμάτων στην αγορά μετάδοσης τηλεοπτικού σήματος και στη συνδεόμενη της αγοράς αυτής αγορά για παροχή υπηρεσιών μετάδοσης τηλεοπτικού σήματος καλωδιακής τηλεόρασης σε νοικοκυριά συγκροτημάτων κατοικιών.
               
            
                  4.
               
               
                  Τέταρτος λόγος ακυρώσεως: Πρόδηλο σφάλμα εκτιμήσεως κατά την εξέταση της σημαντικής παρακώλυσης του αποτελεσματικού ανταγωνισμού μέσω οριζοντίων, μη συντονισμένων αποτελεσμάτων στη λεγόμενη αγορά τροφοδότησης στη Γερμανία.
               
            
                  5.
               
               
                  Πέμπτος λόγος ακυρώσεως: Πρόδηλο σφάλμα εκτιμήσεως και διαδικαστική πλημμέλεια κατά την εξέταση των δεσμεύσεων, καθότι η Επιτροπή ενέκρινε πακέτο δεσμεύσεων το οποίο εξ αρχής δεν ήταν –διαρθρωτικά– κατάλληλο να αντισταθμίσει τον σημαντικό περιορισμό του ανταγωνισμού που θα προκαλούνταν λόγω της συγχώνευσης.